## Pravilnik o obrascu službene iskaznice inspektora

### NN 7/1993 (20.1.1993.), Pravilnik o obrascu službene iskaznice inspektora

# MINISTARSTVO OBRANE

Na temelju članka 27. stavak 3. i članka 30. stavak 2. Zakona o obrani
("Narodne novine", br. 49/91, 53A/91, 73/91, 19/92, 55/92) i
članka 123. stavak 2. Zakona o upravi ("Narodne novine", br.
16/78, 50/78, 29/85, 41/90, 47/90, 53A/91), ministar obrane donosi

## PRAVILNIK

### o obrascu službene iskaznice inspektora obrane

Članak 1.

Ovim Pravilnikom propisuje se obrazac službene iskaznice koju nose inspektoriobrane
u Glavnom inspektoratu (u daljnjem tekstu: "iskaznice"), vođenje
evidencije o iskaznicama, način izdavanja i zamjene iskaznica.

Članak 2.

Obrazac iskaznice izrađuje se na punijem papiru smeđe boje, a zaštićuje
omotom od prozirne mase, dimenzije 85 x 55 mm.

Iskaznica se izdaje prema obrascu koji je otiskan uz ovaj Pravilnik
i njegov je sastavni dio.

Članak 3.

Prednja strana iskaznice iz članka 2. ovog Pravilnika sadrži:

- na gornjoj lijevoj strani grb Republike Hrvatske;

- desno od grba ispisano je:"Republika Hrvatska, Ministarstvo obrane,
Glavni inspektorat, Službena iskaznica, Inspektor obrane, a ispod toga
ispisuje se: ime i prezime inspektora obrane i čin;

- desno od toga teksta je prazan prostor za fotografiju preko koje je
u donjem lijevom kutu otisnut pečat Ministarstva obrane - Glavni inspektorat;

- ispod fotografije ispisan je serijski broj iskaznice.

Članak 4.

Na stražnjoj strani obrasca iskaznice ispisana su najznačajnija ovlaštenja
inspektora obrane, jedinstveni matični broj građana, evidencijski broj,
datum izdavanja, potpis Glavnog inspektora i pečat Ministarstva obrane
- Glavni inspektorat.

Članak 5.

O izdanim iskaznicama vodi se evidencija u Ministarstvu obrane - Glavnom
inspektoratu.

Evidencija iz stavka 1. ovoga članka sadrži: ime, prezime i čin inspektora
obrane kojemje izdana iskaznica, serijski broj iskaznice, evidencijski
broj iskaznice, datum izdavanja iskaznice, te odjeljak za napomene.

Članak 6.

Inspektor obrane koji izgubi iskaznicu ili na drugi način ostane bez
nje, dužan je o tome odmah izvijestiti Glavnog inspektora.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama".

Članak 7.

Inspektor obrane kojem prestane rad u Ministarstvu obrane - Glavnom
inspektoratu, dužan je prilikom primitka rješenja o prestanku rada odnosno
o rasporedu na drugo službeničko mjeslo, iskaznicu predati Glavnom inspektoru.

Članak 8.

Ovaj Pravilnik stupa na snagu danom objave u "Narodnim novinama".

Klasa: 822-02/92-01

Urbroj: 512-01-92-2742

Zagreb, 26. prosinca 1992.

Ministar obrane

**Gojko Šušak, v. r.**

---

```
Prednja strana

REPUBLIKA HRVATSKA              _________________

MINISTARSTVO OBRANE
GLAVNI INSPEKTORAT              Fotografija28 x 32 mm

SLUŽBENA ISKAZNICA
INSPEKTOR OBRANE                _________________

__________________________________________
                        (Ime)
__________________________________________                              OI 00001
                        (Prezime)
__________________________________________
                        (Čin)

Stražnja strana

OVLAŠTENJE:
Nosilac ove iskaznice ovlašten je u okviru svoje nadležnosti, utvrđene zakonom i drugim propisima, nadzirati, provjeravati i ocjenjivati izgradnju i ostvarenjesustava obrane, podnositi prijave za pokretanje stegovnog prekršajnog i kaznenog postupka suspen
Nosilac ove iskaznice ovlašten je držati vatreno oružje.

(JMBG)
________________________________________
______________________________________________
        (Ev. broj)              (Datum izdavanja)

                                        ____________________________________________
                M. P.                                   (Glavni inspektor)
```

Pravilnik, NN 7/1993-72